Γιάννης Δημητριάδης (ποδοσφαιριστής)

Ο **Γιάννης Δημητριάδης** (γεννημένος στις 5 Ιανουαρίου 1970, στο Σίδνεϊ Αυστραλίας) είναι βετεράνος Έλληνας επαγγελματίας ποδοσφαιριστής, ο οποίος κατά τη διάρκεια της πολυετούς ποδοσφαιρικής του καριέρας αγωνίζονταν στη θέση του δεξιού μπακ.

## Ποδοσφαιρική καριέρα
Ξεκίνησε το ποδόσφαιρο από τον **Θρίαμβο Παρθενιού Θεσσαλονίκης** προτού μεταπηδήσει στην Αλεξάνδρεια Ημαθίας, με την οποία αγωνίστηκε στο πρωτάθλημα της Γ’ Εθνικής τη σεζόν 1987-88, έχοντας ως συμπαίκτη του τον Βασίλη Τσιάρτα.

Η ομάδα όμως με την οποία συνέδεσε κυρίως την καριέρα του ήταν ο Απόλλων Καλαμαριάς, στον οποίο μεταγράφηκε χάρη σε προσωπική παρέμβαση του τότε προέδρου της ομάδας, του Χάρρυ Κλυνν. Στον Απόλλωνα αγωνίστηκε για 7 χρόνια, από το 1988 μέχρι το 1995 καθώς και 6 μήνες από τον Ιανουάριο του 1997 μέχρι το τέλος της αγωνιστικής περιόδου.

Πραγματοποίησε το ντεμπούτο του στην Α΄Εθνική με τους «Πόντιους» στις 11 Σεπτεμβρίου 1988 , την 1η αγωνιστική της σεζόν 1998-89 με αντίπαλο τον Διαγόρα Ρόδου  και συνολικά φόρεσε 107 φορές την κοκκινόμαυρη φανέλα, πετυχαίνοντας 5 τέρματα. Αναλυτικότερα:

1988-1989 (Α’ Εθνική): 15 συμμετοχές

1989-1990 (Α’): 0 συμμετοχές

1990- 1991 (Β’): 5 συμμετοχές

1991-1992 (Β’): 20 συμμετοχές

1992-1993 (Α’) : 21 συμμετοχές, 1 γκολ( με Ολυμπιακό εκτός έδρας)

1993-1994 (Α’) : 26 συμμετοχές, 1 γκολ (με Πανιώνιο εκτός έδρας)

1994-1995 (Β’): 9 συμμετοχές , 2 γκολ (με Ε.Α.Ρ. στην Καλαμαριά)

1996-1997 (Β’) : 11 συμμετοχές, 1 γκολ (με την Δόξα Βύρωνα εκτός έδρας)

Τον Δεκέμβριο του 1994 μεταγράφηκε στον Άρη Θεσσαλονίκης με τον οποίο αγωνίστηκε στην για ενάμιση χρόνο. Πραγματοποίησε το ντεμπούτο του στις 4 Δεκεμβρίου 1994, στον εντός έδρας αγώνα της ομάδας του με τον Εθνικό Πειραιώς. Στους «κίτρινους» είχε συνολικά 33 συμμετοχές χωρίς να σημειώσει κάποιο τέρμα. Αναλυτικότερα είχε 24 συμμετοχές στην Superleague, και 9 στο Κύπελλο Ελλάδας.

Το καλοκαίρι του 1996 επέστρεψε στον Απόλλωνα Καλαμαριάς, ο οποίος πλέον αγωνίζονταν στην Β’ Εθνικής, και πραγματοποίησε 11 εμφανίσεις (με ένα τέρμα).

Τον Ιούλιο του 1997 επέστρεψε στα σαλόνια της ‘Α Εθνικής, μετακομίζοντας στον Αθηναϊκό, και τη φανέλα των «Λόρδων» κατέγραψε 28 συμμετοχές και 2 τέρματα στο πρωτάθλημα.

Με τον υποβιβασμό της ομάδας, ο Δημητριάδης μεταγράφηκε στον Πανελευσινιακού (σεζόν 1998-99) ενώ το καλοκαίρι του 1999 μεταπήδησε στον Ιωνικός, με τη φανέλα του οποίου αγωνίστηκε κόντρα στην γαλλική Ναντ για το θεσμό του Κύπελλο ΟΥΕΦΑ.

Συνέχισε σε Ξάνθη (2000-03, 21 συμ / 0 γκολ)  και Καβάλα (2003-04 , Γ΄Εθνική, 9 συμ / 1 γκολ)  για να ολοκληρώσει την επαγγελματική του ποδοσφαιρική καριέρα με τη φανέλα της Βιστωνίδα Α.Ο., στη Δ’ Εθνικής.

Μετά το τέλος της καριέρας του ως ποδοσφαιριστής, ο Δημητριάδης ζει μόνιμα στην πόλη της Ξάνθης και υπήρξε προπονητής στον **Απόλλωνα Ξάνθης** (2006-07).

Με ακόμη μεγαλύτερη επιτυχία διετέλεσε προπονητής για μια ολόκληρη εξαετία (2014-2020), στον **Ηρακλή Ζυγού**, συνδέοντας το όνομά του με τις δύο μεγαλύτερες επιτυχίες της ομάδας, την Κατάκτηση του Κυπέλλου ΕΠΣ Ξάνθης (2015) και του πρωταθλήματος Α’ ΕΠΣ Ξάνθης (2019), γεγονός που οδήγησε στην άνοδο (για πρώτη φορά στην ιστορία του συλλόγου) στην Γ’ Εθνική.
Μάλιστα τo 2019 ανακηρύχθηκε σε σχετική ψηφοφορία ως ο κορυφαίος προπονητής Α’ κατηγορίας της ΕΠΣ Ξάνθης 

Συνέχισε ως προπονητής στην Κ19 της Ξάνθης (2020-2022) ενώ από το καλοκαίρι του 2023 προπονεί την **Α.Ο. Βιστωνίδας** στην Α’ Κατηγορία της ΕΠΣ Ξάνθης.

Ο γιός του, **Φίλιππος Δημητριάδης**, (γεννημένος στις 13/8/2002) είναι επίσης επαγγελματίας ποδοσφαιριστής του Παναθηναϊκού Β , γαλουχήθηκε ποδοσφαιρικά στα τμήματα υποδομής του Α.Ο. Ξάνθη (Κ-17), και υπήρξε παίκτης του Ηρακλή Ζυγού για έναν χρόνο στην Γ’ Εθνική υπό τις οδηγίες του πατέρα του. Ακόμη έχει αγωνιστεί, όπως κι ο πατέρας του, με την πρώτη ομάδα της Ξάνθης.
## Παραπομπές

## Εξωτερικοί σύνδεσμοι
*Προφίλ Γ. Δημητριάδη στο transfermarkt.com
*Προφίλ Γ. Δημητριάδη στο besoccer.com

Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Πανελευσινιακού
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Α.Ο. Καβάλα